Sáləmen Dávid. Váán Ǹtondôbə, mína bəzambá, váán Ǹtondôbə dúmá ai ngul ! 2Váán Ǹtondobe dúmá yā dzwé díé ! Lúígán miǹló á mís mə́ Ńtondôbə éyɔŋ m̀fúbán wóé wátólan. 3Kíŋ Ǹtondôbə yadzɔdi məndím: Zambá dúmá a bɔ nâ zə̌ yaŋ é bam, kíŋ Ǹtondôbə yafíd ézəzam məndím. 4Ǹgungúl kíŋ Ǹtondôbə, kíŋ fím Ǹtondôbə, 5Kiŋ Ǹtondôbə yabúg ámaŋ, Ǹtondôbə a búg ámǎŋ yā Libáŋ. 6A bɔ nə́ Libáŋ á məŋ á yób anə́ mɔ́n nyag, Siryôn anə́ étɔŋ ńnóm nyád. 7Kíŋ Ǹtondôbə yasal miǹkabag mí ndóan. 8Kíŋ Ǹtondôbə yasuguzu ǹkód ­ńnam; Ǹtondôbə a suguzu ǹkód ńnǎm yā Kadɛs. 9Kíŋ Ǹtondôbə yabɔ nâ bíḿvul byásyé bídzəm kám, məfan mə́ líŋī á nə́ŋə́lé. Á tə́mpɛl woé, dzóm ésə̄ yáyédan nâ: « Dúmá ! » 10Ǹtondôbə a yə́gə mvendé á mvəŋ endə́gə́lə́ á yōb, Ǹtondôbə a yə́gə̄ mvéndé anə́ ńkūkúmá kōlé. 11Ǹtondôbə a yi və́ áyɔŋ díé ngul, Ǹtondôbə a yi və́ áyɔŋ díé ńtōtōmaamaa á məbuguban.